
Opdateret skøn for det finanspolitiske råderum i Danmarks 
Konvergensprogram 2021 


Danmark Konvergensprogram 2021 indeholder opdaterede skøn for det finanspoliti- 
ske råderum frem mod 2025. Det finanspolitiske råderum er et mål for den højest 
mulige offentlige forbrugsvækst — givet øvrig besluttet politik og forudsætninger i 
øvrigt — inden for målet om strukturel balance i 2025. 


Det finanspolitiske råderum for de enkelte år udmøntes hvert år i forbindelse med 
tilrettelæggelsen af finanspolitikken — dvs. i forbindelse med økonomiaftaler med 
kommuner og regioner samt finanslovforslaget og de efterfølgende aftaler om fi- 
nansloven. Råderummet for 2021 er således udmøntet i forbindelse med finans- 
lovsaftalen for 2021 mv. Det finanspolitiske råderum frem mod 2025 blev senest 
opdateret i forbindelse med DK2025, august 2020, hvor det blev beregnet til ca. 
19%2 mia. kr. i 2025 målt i forhold til udgiftsniveauet i 2021, dvs. i forhold til det 
budgetterede niveau for finanslovsåret. 


Håndteringen af coronakrisen indebærer en række midlertidige merudgifter, som i 
Konvergensprogrammet påvirker udgiftsniveauet i 2021. Korrigeret for de midler- 
tidige forhold er den opdaterede udvikling i det finanspolitiske råderum omtrent 
uændret på 19%2 mia. kr. frem mod 2025, jf. figur 1 og vedlagte bilag. Den beregnede 
vækst i det demografiske træk er senest beregnet til ca. 11 mia. kr. i 2025 målt i 
forhold til 2021. 


Figur 1 
Finanspolitisk råderum i 2025 (målt ift. 2021) i Danmarks Konvergensprogram 2021 sammenlignet 
med seneste fremskrivning i DK2025, august 2020 

Anm.: Det finanspolitiske råderum opgøres som den højest mulige offentlige forbrugsvækst ekskl. afskrivninger 
inden for målet om strukturel balance i 2025 og afrundet til nærmeste kvarte mia. kr. 
Kilde: Danmarks Konvergensprogram 2021, april 2021 og DK2025, august 2020. 

Bilag 

Virkningen af nye forhold for opgørelsen af den højest mulige offentlige forbrugs- 
vækst i forhold til DK2025, august 2020 fremgår af boks 1. Opgørelsen er målt i 
forhold til udgiftsniveauet i 2021. 


Boks 1 
Skøn for det finanspolitiske råderum sammenlignet med fremskrivningen fra august 2020 


Råderummet i konvergensprogrammet for 2021 er opgjort til ca. 19%2 mia. kr. i 2025 (målt i forhold til niveauet i 
2021), når der korrigeres for virkningen af midlertidige forhold i 2021 relateret til COVID-19, herunder betydelige 
merudgifter i 2021 i forbindelse med myndighedsopgaver i stat, kommuner og regioner, jf. tabel a. 


Hvis der ikke korrigeres for disse midlertidige forhold, svarer stigningen i det offentlige forbrug — fra det højere 
midlertidige udgiftspunkt i 2021 — til 14⁄2 mia. kr. frem mod 2025. Det skyldes, at de midlertidige forhold giver 
anledning til et midlertidigt højt udgiftsniveau i 2021, der isoleret set reducerer den mulige udgiftsvækst i de 
efterfølgende år målt i forhold til 2021. De ekstraordinære og midlertidige COVID-19-udgifter, der påvirker 
udgiftsniveauet i 2021, reducerer imidlertid ikke prioriteringsrummet til nye udgiftstiltag efter 2021. 


Korrigeret for midlertidige forhold i 2021 relateret til COVID-19 er den højest mulige offentlige forbrugsvækst frem 
mod 2025 omtrent uændret siden august 2020. Det afspejler flere modsatrettede forhold: 


e | Aftale om ny ret til tidlig pension (oktober 2020) indgår et finansieringsbidrag fra nytænkning af beskæftigelses- 
indsatsen på ca. 1 mia. kr. fra 2024. I fremskrivningen er det beregningsteknisk lagt til grund, at besparelsen 
udmøntes som lavere driftsudgifter i kommunerne, hvilket isoleret reducerer den højest mulige offentlige for- 
brugsvækst, men ikke råderummet til øvrige formål. 


e | Aftale om finansloven for 2021 og Aftale om stimuli og grøn genopretning (december 2020) er der samlet priori- 
teret flere midler til initiativer, der påvirker det offentlige forbrug i 2021 end i 2025, hvilket isoleret set reducerer 
væksten. 


e Yderligere er der med den underliggende forbedring af den strukturelle saldo i konvergensprogrammet prioriteret 
1 mia. kr. til en forøgelse af råderummet inden for målet om strukturel balance i 2025. 


Tabel a 
Ændringer i det finanspolitiske råderum siden august 2020 


2025 
Mia. kr. (2021-priser) 
DK2025, august 2020 192 
+ Midlertidige forhold i 2021 relateret til COVID-19 -5 
+ Aftale om ny ret til tidlig pension (oktober 2020) -1 
+ Aftale om finansloven for 2021 og Aftale om stimuli og grøn genopretning (december 2020) -4 
+ Underliggende forbedring af den strukturelle saldo 1 
+ Øvrige forhold, tekniske justeringer mv.” 34 
Konvergensprogram 2021 med virkning af midlertidige forhold i 2021 14⁄2 
Konvergensprogram 2021 korrigeret for midlertidige forhold i 2021 relateret til COVID-19 19⁄2 


Anm.: Det finanspolitiske råderum opgøres som den højest mulige offentlige forbrugsvækst ekskl. afskrivninger 
inden for målet om strukturel balance i 2025 og afrundet til nærmeste kvarte mia. kr. 

1) Øvrige forhold, tekniske justeringer mv. dækker bl.a. over virkningen af de tekniske ændringsforslag, skøn 
for øvrige loftsbelagte udgifter, herunder bl.a. udviklingsbistand, samt merudgifter relateret til COVID-19, 
som indgår i opgørelsen af den strukturelle saldo. 

Kilde: Danmarks Statistik, DK2025, august 2020 og egne beregninger. 


